Il-Prim Ministru jgħid li s-saħħa tal-poplu tibqa' priorità għall-gvern
Imtella' Awwissu 12, 2020 - Aġġornata 12 Ta' Awwissu, 2020 2:28pm Il-Prim Ministru Robert Abela qal li s-saħħa tan-nies tibqa' prijorità għall-gvern u kien għalhekk li nvesta f'dak kollu li kien meħtieġ biex il-pajjiż jiġġieled il-Covid-19. Dr Abela kien qed jitkellem waqt żjara fit-Taqsima tal-Mard Infettiv fl-Isptar Mater Dei, fejn iltaqa' mal-professjonisti impenjati fil-kura ta' persuni li għandhom dan il-virus. Dr Abela appella lill-poplu jibqa' prudenti u jimxi mal-prekawzjonijiet mogħtija mill-awtoritajiet tas-saħħa. Żjara li għamilt fit-Taqsima tal-Mard Infettiv f'Mater Dei Is-saħħa tan-nies tibqa' prijorità għalina u għalhekk li investejna f'dak kollu li kien meħtieġ biex niġġieldu l-Covid-19. Dan kien il-messaġġ li għaddejt waqt żjara li għamilt fit-Taqsima tal-Mard Infettiv f'Mater Dei. Nibqgħu nkunu prudenti u nimxu mal-prekawzjonijiet li jagħtuna l-Awtoritajiet tas-Saħħa.